Document ID: 31994R3312

NEUVOSTON ASETUS (EY) N:o 3312/94,
annettu 22 päivänä joulukuuta 1994,
tiettyjen Taiwanista peräisin olevien tekstiilituotteiden tuontijärjestelmästä annetun asetuksen (ETY) N:o 3951/92 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen ja
katsoo, että
tiettyjen Taiwanista peräisin olevien tekstiilituotteiden tuontijärjestelmästä 29 päivänä joulukuuta 1992 annetussa neuvoston asetuksessa (ETY) N:o 3951/92(1) vahvistetaan määrälliset rajoitukset tiettyjen Taiwanista lähtöisin olevien tuotteiden tuonnille,
Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan jäljempänä 'liittymisasiakirja` 2 artiklan mukaisesti asetusta (ETY) N:o 3951/92 ja erityisesti mainitun asetuksen liitteessä II mainittuja rajoituksia sovelletaan liittyviin maihin maita koskevan liittymisasiakirjan voimaantulopäivämäärästä ja edellyttäen, että se tulee voimaan; liittymisasiakirjan 30 ja 169 artiklan ja sen liitteen II mukaisesti yhteisön toimielimet tekevät kuitenkin tarvittavat mukautukset yhteisön säädöksiin,
olisi siis mukautettava asetuksessa (ETY) N:o 3951/92 ilmoitetut määrälliset rajoitukset Itävallan, Suomen ja Ruotsin mahdollisen liittymisen huomioon ottamiseksi ja sen vuoksi olemassa olevan kaupan huomioon ottamiseksi vahvistettava mukauttamisen perustaksi kyseisten tuotteiden tuonnin kokonaistaso kussakin liittyvässä maassa vuonna 1993, joka on viimeinen vuosi, josta on käytettävissä täydelliset tilastolliset tiedot,
Itävallan, Suomen ja Ruotsin liittymisasiakirjan voimaantulopäivämäärästä ja edellyttäen, että se tulee voimaan, asetuksen (ETY) N:o 3951/92 liitteessä II ilmoitetut määrälliset rajoitukset vuodelle 1995 on korvattava tämän asetuksen liitteessä I ilmoitetuilla määrällisillä rajoituksilla, mikä edustaa liittyvien maiden nykyisiä, asiaan kuuluvan kasvuprosentin huomioon ottamiseksi tarkistettuja vuonna 1993 tosiasiallisesti tuotuja määriä vastaavaa lisäystä, ja
sopimuksen Euroopan unionista voimaan tulosta ja nimen 'Euroopan talousyhteisö` korvaamisesta nimellä 'Euroopan yhteisö` aiheutuu asiaan kuuluva muutos vientitodistuksen malliin, joka on asetuksen (ETY) N:o 3951/92 liitteessä III,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3951/92 liitteessä II mainitut yhteisön määrälliset rajoitukset vuodeksi 1995 laajentuneelle yhteisölle tämän asetuksen liitteessä I mainituilla määrällisillä rajoituksilla.
2 artikla
Korvataan asetuksen (ETY) N:o 3951/92 liite III tämän asetuksen liitteellä II.
Taiwan Textile Federationilla on lupa jatkaa 30 päivänä kesäkuuta 1995 päättyvällä siirtymäkaudella vuonna 1994 käytettyjen todistusmallien myöntämistä.
3 artikla
Tämä sopimus tulee voimaan 1 päivänä tammikuuta 1995 edellyttäen, että Itävallan tasavallan, Suomen tasavallan ja Ruotsin kuningaskunnan Euroopan unioniin liittymistä koskeva asiakirja tulee voimaan tuona päivämääränä.
Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1994.

Labels: 18
3
15
1